Perjanjian Jepun–Korea 1905

Perjanjian Jepun–Korea tahun 1905, juga dikenali sebagai Perjanjian Eulsa, Perjanjian Tidak Rela Eulsa atau Perjanjian Perlindungan Jepun–Korea, dibuat antara Empayar Jepun dan Kerajaan Korea pada tahun 1905. Rundingannya selesai pada 17 November 1905. Perjanjian itu mencabut kedaulatan diplomatik Korea dan menjadikan Korea sebagai negeri naungan Empayar Jepun. Ia dihasilkan daripada kemenangan Empayar Jepun dalam Perang Rusia-Jepun pada tahun 1905.

Nama-nama 
Dalam metonimi Perjanjian Eulsa, perkataan Eulsa atau Ulsa terbit daripada tahun ke-42 dalam kitaran Ganzhi kalendar Korea, tahun perjanjian itu ditandatangani. Perjanjian ini dikenal pasti dengan beberapa nama termasuk Persidangan Jepun-Korea Kedua (Bahasa Jepun: 第二次日韓協約, Bahasa Korea: 제2차 한일협약, 第二次韓日協約), Perjanjian Sekatan Eulsa (Bahasa Korea: 을사늑약, 乙巳勒約),  Perjanjian Perlindungan Eulsa (Bahasa Jepun: 乙巳保護条約, Bahasa Korea: 을사보호조약), dan Perjanjian Perlindungan Korea (Bahasa Jepun: 韓国保護条約).

Latar belakang 
Berikutan kemenangan Empayar Jepun dalam Perang Rusia-Jepun dan dengan penarikan pengaruh Rusia dari Korea, serta Perjanjian Taft-Katsura, iaitu Amerika Syarikat didakwa bersetuju untuk tidak campur tangan urusan Jepun dalam hal-hal yang berkaitan dengan Korea, pemerintah Jepun berusaha untuk mengesahkannya pengaruhnya di Semenanjung Korea. 

Delegasi kedua-dua Empayar bertemu di Seoul untuk menyelesaikan perbezaan dalam hal-hal yang berkaitan dengan dasar luar Korea untuk masa depan; namun, dengan istana Empayar Korea dikuasai oleh tentera Jepun, dan Tentara Imperial Jepun ditempatkan di lokasi-lokasi strategik di seluruh Korea, pihak Korea berada dalam serba kekurangan dalam perbincangan tersebut.

Pembentukan perjanjian 

Pada 9 November 1905, Itō Hirobumi tiba di Hanseong dan memberikan sepucuk surat dari Maharaja Jepun kepada Gojong, Maharaja Korea, yang memintanya untuk menandatangani perjanjian tersebut. Pada 15 November 1905, dia memerintahkan tentera Jepun untuk mengepung istana maharaja Korea dan mengancam maharaja untuk memaksanya menyetujui perjanjian tersebut. 

Pada 17 November 1905, Ito dan Fil Marsyal Jepun Hasegawa Yoshimichi memasuki Dewan Jungmyeongjeon, sebuah bangunan yang direka bentuk oleh Rusia yang dulunya merupakan sebahagian daripada Istana Deoksu, untuk meyakinkan Gojong supaya bersetuju, tetapi baginda menolak. Ito menekan kabinet dengan pelbagai ancaman termasuk fizikal agar menandatangani perjanjian tersebut. Menurut 한계옥 (Han-Gyeok), perdana menteri Korea Han Gyu-seol tidak setuju dan berteriak keras. Ito memerintahkan para pengawal untuk mengurungnya di sebuah bilik dan mengatakan jika dia terus menjerit, mereka boleh membunuhnya. Kabinet Korea menandatangani perjanjian yang telah disiapkan oleh Ito di Jungmyeongjeon. Perjanjian itu memberi Empayar Jepun tanggungjawab penuh untuk urusan luar negara Korea, dan meletakkan semua perdagangan melalui pelabuhan Korea di bawah pengawasan Empayar Jepun.

Peruntukan perjanjian 
Perjanjian ini menghilangkan kedaulatan diplomatik Korea, pada hakikatnya menjadikan Korea sebagai negeri naungan Empayar Jepun. Peruntukan-peruntukan perjanjian itu berkuatkuasa pada 17 November 1905, dan ia menjadi asas bagi Perjanjian Jepun-Korea 1907, dan pengilhakan Korea berikutnya pada tahun 1910. 

Perjanjian itu dianggap berkuatkuasa setelah mendapat tandatangan lima orang menteri Korea: 

 Menteri Pendidikan, Lee Wan-yong ()
 Menteri Tentera, Yi Geun-taek ()
 Menteri Dalam Negeri, Yi Ji-yong ()
 Menteri Luar Negeri, Park Je-sun ()
 Menteri Pertanian, Perdagangan dan Industri, Gwon Jung-hyeon ()

Maharaja Gojong tidak memberikan perkenan atau menandatangani perjanjian tersebut. Pegawai lain yang mempertikai perjanjian itu termasuk: 

 Perdana Menteri, Han Gyu-seol ()
 Menteri Kewangan, Min Yeong-gi ()
 Menteri Kehakiman, Yi Ha-yeong (

Kontroversi 

Maharaja Gojong mengirim surat peribadi kepada ketua negara-negara besar untuk memohon sokongan mereka terhadap penandatanganan haram itu. Pada 21 Februari 1908, baginda telah mengirim 17 pucuk surat yang mengandungi cap empayarnya, kepada lapan pemerintah berikut:  

 Raja Edward VII dari United Kingdom 
 Presiden Armand Fallières dari Perancis 
 Maharaja Nicholas II dari Rusia 
 Maharaja Franz Joseph dari Austria-Hungary 
 Raja Victor Emmanuel III dari Itali 
 Raja Leopold II dari Belgium 
 Maharaja Kuang-hsu dari China 
 Maharaja Wilhelm II dari Jerman, yang ditulis sendiri oleh Gojong 

Pada tahun 1907, Maharaja Gojong menghantar tiga orang utusan rahsia ke Konvensyen Perdamaian Antarabangsa Haag untuk memprotes ketidakadilan Perjanjian Eulsa. Tetapi kuasa besar dunia enggan membenarkan Korea mengambil bahagian dalam persidangan itu. 

Bukan hanya Maharaja tetapi rakyat Korea yang lain membantah Perjanjian tersebut. Jo Byeong-se dan Min Yeong-hwan, yang merupakan pegawai tinggi dan pemimpin penentangan terhadap perjanjian Eulsa itu, membunuh diri mereka sebagai tanda menentang. Golongan yangban dan rakyat biasa menyertai tentera kebenaran. Mereka dipanggil "Eulsa Euibyeong" (을사의병, 乙巳義兵) yang bermaksud "Tentera kebenaran melawan Perjanjian Eulsa". 

Setelah perjanjian itu dimeterai, Maharaja Gojong berusaha memaklumkan dunia tentang ketidakadilan perjanjian itu, termasuk mengirim utusan khas ke Den Haag. Ini secara langsung menyebabkan Raja Gojong dipaksa menuruni takhta.

Penyelamatan 
Perjanjian ini, kemudian, diumum sebagai "batal dan tidak sah" oleh Perjanjian Hubungan Asas antara Jepun dan Republik Korea yang diikat pada tahun 1965. 

Dalam pernyataan bersama pada 23 Jun 2005, para pegawai Korea Selatan dan Korea Utara mengulangi pendirian mereka bahawa perjanjian Eulsa adalah batal atas tuntutan paksaan oleh pihak Jepun. 

Pada tahun 2010, Korea Selatan telah merampas harta benda dan aset lain daripada keturunan mereka yang pro-Jepun dan bersubahat (Chinilpa) ketika perjanjian itu.

Lihat juga 

 Perjanjian Jepun–Korea 1904 
 Perjanjian Jepun–Korea Ogos 1904 
 Perjanjian Jepun–Korea pada April 1905 
 Perjanjian Jepun–Korea Ogos 1905 
 Perjanjian Jepun–Korea 1907 
 Perjanjian Jepun–Korea pada tahun 1910 
 Perikatan Anglo-Jepun 
 Perjanjian Taft–Katsura 
 Perjanjian Portsmouth 
 Perjanjian Root–Takahira 
 Perjanjian berat sebelah 
 Senarai topik berkaitan Korea 
 Liancourt Rocks

Rujukan

Bibliografi 

   ; ; OCLC 14719443
 Carnegie Endowment for International Peace, Division of International Law. (1921). Pamphlet 43: Korea, Treaties and Agreements." The Endowment: Washington, D.C. OCLC 1644278
 Clare, Israel Smith; Hubert Howe Bancroft and George Edwin Rines. (1910). Library of universal history and popular science. New York: The Bancroft society. OCLC 20843036
 Cordier, Henri and Edouard Chavannes. (1905). "Traité entre le Japon et la Corée," Revue internationale de Sinologie (International Journal of Chinese studies). Leiden: E. J. Brill. OCLC 1767648
   ; ; ; OCLC 232346524
 Korean Mission to the Conference on the Limitation of Armament, Washington, D.C., 1921–1922. (1922). Korea's Appeal to the Conference on Limitation of Armament. Washington: U.S. Government Printing Office. OCLC 12923609
 Pak, Chʻi-yŏng. (2000). Korea and the United Nations. The Hague: Kluwer Law International. ISBN 9789041113825; OCLC 247402192
 Tae-Jin, Yi. "Treaties Leading to Japan’s Annexation of Korea: What Are the Problems?." Korea Journal 56.4 (2016): 5-32.  online
Hubungan Jepun–Korea
Rencana yang mengandungi teks bahasa Jepun
Perjanjian Empayar Jepun
Perjanjian Empayar Korea
Perjanjian tidak adil